Source: https://www.prosport.ro/alte-sporturi/handbal/de-incurajare-pentru-csm-bucuresti-nicio-echipa-nu-si-a-aparat-titlul-in-budapesta-gyor-este-campioana-en-titre-azi-este-ziua-semifinalelor-in-liga-campionilor-in-capitala-ungariei-corespondenta-din-b-17213101
Timestamp: 2020-05-29 04:43:07+00:00

Document:
De încurajare pentru CSM București: nicio echipă nu și-a apărat titlul în Budapesta, Gyor este campioana en-titre! Azi este ziua semifinalelor în Liga Campionilor, în capitala Ungariei | Corespondență din Budapesta - Prosport
Autor: Marius Hutu Publicat: 12 May. 2018, 10:30 Actualizat: 12 May. 2018, 19:21 Handbal
CSM București, Gyor, Vardar Skopje și Rostov Don se luptă în acest weekend, la Budapesta, pentru câștigarea Ligii Campionilor la handbal feminin. Primele două echipe, adversare în semifinala de la ora 16:15, sunt și cele care au simțit deja gustul victoriei într-un Final Four. Campioana Ungariei a câștigat trofeul în 2014 și 2017, iar „tigroaicele” s-au impus în 2016.
Așa cum susține și Federația Europeană de Handbal, fiecare echipă calificată în Final Four are câte o poveste unică. Vardar este singura formație care a fost prezentă la toate edițiile disputate în Capitala Ungariei și are ultima șansă de a câștiga trofeul, pentru că echipa se va destrămă în vară. Rostov Don participă înm premieră în Final Four, Gyor este singura formație cu două trofee, în timp ce CSM București a obținut titlul chiar de la prima participare.
Ce ar mai fi de reținut din cele patru tabere, înaintea semifinalelor de azi, CSM București – Gyor (ora 16:15) și Vardar Skopje – Rostov Don (ora 19:00)
Per Johansson a devenit antrenorul echipei cu puțin timp înaintea sferturilor de finală pentru al doilea an la rând.
Isabelle Gullden deține recordul de goluri marcate la un meci de Final Four – 15 goluri în finala din 2016 cu Gyor.
CSM București are în componență șase jucătoare care au fost pe podium la ultimul Campionat Mondial: Niombla, Ayglon, Kurtovic, Gullden, Hagman, Jacobsen.
Nicio echipă nu și-a apărat titlul la Budapesta. Dacă se respectă tradiția, Gyor nu va câștiga în 2018.
Cinci jucătoare au jucat finala Campionatului European din 2016 și finala Campionatului Mondial din 2015: Grimsbo, Oftedal, Mork (în prezent accidentată), Broch și Groot.
Ambros Martin își încheie un ciclu de 6 ani la Gyor.
Formația maghiară are un record impresionant, a ajuns cel puțin în semifinalele Ligii Campionilor în 11 din ultimii 12 ani.
Formația rusă a ajuns la Final Four după 9 meciuri fără înfrângere în Liga Campionilor. Două din aceste jocuri au fost disputate cu CSM București.
Rostov Don are în lot nu mai puțin de 7 jucătoare care au câștigat titlul olimpic la Rio în 2016.
Cinci jucătoare ale formației ruse au jucat și în România, Barbosa, Rodrigues, Bulatovic, Pessoa și Managarova.
Skopje este singurul oraș din Europa care are șansa de a câștiga Liga Campionilor atât la feminin, cât și la masculin. Băieții sunt campioni en-titre.
Dragana Cvijic este singura handbalistă din lot care a câștiugat Liga Campionilor. Ea va juca la CSM din sezonul următor, la fel ca și Lazovic, Lekic și Radicevic.
Vardar este echipa care a câștigat cele mai multe meciuri în acest sezon al Ligii Campionilor, 13 din 14.
Irina Dibirova poate deveni prima femeie care câștigă trofeul și ca jucătoare (Zvezda 2008) și din postura de antrenor.
Tags: csm bucurestifinal fourhandbal

References: CSM 

CSM 
 CSM 
 CSM 

CSM 
 CSM 
 CSM 
 csm